1977R0495 — SL — 01.05.2004 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (EGS, EURATOM, ESPJ) št. 495/77

z dne 8. marca 1977

o kategorijah uradnikov, upravičenih do dodatka za stalno pripravljenost za delo, ter pogojih in stopnjah dodatka za stalno pripravljenost za delo







SVET EVROPSKIH SKUPNOSTI JE ob upoštevanju Kadrovskih predpisov za uradnike in pogojev za zaposlitev drugih uslužbencev Evropskih skupnosti, določenih v Uredbi (EGS, Euratom, ESPJ) št. 259/68 ( 1 ), kakor je bila nazadnje spremenjena z Uredbo (ESPJ, EGS, Euratom) št. 3178/76 ( 2 ), zlasti drugega odstavka člena 56b Kadrovskih predpisov, ob upoštevanju predloga Komisije, ker mora Svet na predlog Komisije določiti kategorije uradnikov, upravičenih do dodatka, pogoje za dodelitev in stopnje dodatka, ki se lahko dodeli uradnikom, ki morajo biti izven običajnega delovnega časa v stalni pripravljenosti na kraju zaposlitve ali doma, SPREJEL NASLEDNJO UREDBO:







Člen 1

1. Uradniki, plačani iz skladov za raziskave in investicije ter zaposleni v enoti Skupnega raziskovalnega centra ali v okviru posredne dejavnosti, ali plačani iz proračunskih sredstev za tekoče poslovanje in zaposleni za vodenje ali nadzorovanje tehničnih naprav ali za delo v medicinski službi, imajo pravico do dodatka, če morajo biti redno v stalni pripravljenosti v skladu s členom 56b Kadrovskih predpisov.

Za dodatek velja sledeče:

(a) dodatek se izrazi v točkah. Točka je enaka 0,032 % osnovne plače uradnika iz razreda 1, stopnja 1 ( 3 ). Za dodatek se uporablja ponder, ki se uporablja za uradnikove prejemke;

(b) število točk na uro dejanske pripravljenosti je: — za pripravljenost na delo na kraju zaposlitve: 11 ob delavnikih in 22 ob sobotah, nedeljah ter praznikih; — za pripravljenost na delo doma: 2,15 ob delavnikih in 4,3 ob sobotah, nedeljah ter praznikih.

2. Dodatek se ne dodeli za pripravljenost na delo doma, če dejansko trajanje pripravljenosti ne znaša najmanj 14 ur.

3. Uradnik, ki lahko dokaže, da v obdobju, ki ne presega meseca dni, ni mogel biti v pripravljenosti na delo na kraju zaposlitve zaradi bolezni ali nesreče ali ker je bil na letnem dopustu, obdrži pravico do dodatka. Če zaradi bolezni ali nesreče ne more biti v pripravljenosti na delo več kakor en mesec, pravica do dodatka miruje, od konca prvega meseca do takrat, ko začne ponovno delati.

V obdobju iz prejšnjega pododstavka ima uradnik pravico do dodatka v višini 42 točk za vsak dan odsotnosti zaradi bolezni ali nesreče, če ima zdravniško potrdilo, ali za vsak dan letnega dopusta.

▼M1

Člen 2

Ta uredba se smiselno uporablja za uslužbence za določen čas, pomožne in pogodbene uslužbence.

▼B

Člen 3

Vsako leto aprila Komisija predloži Svetu poročilo o številu uradnikov in uslužbencev iz vsake kategorije, ki so prejeli dodatek, določen v tej uredbi.

Člen 4

Uredba Sveta (Euratom) št. 1371/72 z dne 27. junija 1972 o določitvi stopenj in pogojev posebnih dodatkov, ki se lahko dodelijo uradnikom ali uslužbencem, plačanim iz skladov za raziskave in investicije, ter zaposlenim v enoti Skupnega raziskovalnega centra ali v okviru posredne dejavnosti za določene storitve posebne narave ( 4 ), se razveljavi.

Člen 5

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.